বিন্নায়গ গুহাসমূহ
বিন্নায়গ বৌদ্ধ গুহাসমূহ (অপর নাম বিনায়ক গুহাসমূহ বা বিনায়গ গুহাসমূহ ভারতের রাজস্থান রাজ্যের বিন্নায়গ গ্রামে অবস্থিত। এখানে খননকার্য চালিয়ে পূর্ব থেকে পশ্চিমে দক্ষিণমুখী ২০টি ল্যাটেরাইট গুহার সন্ধান পাওয়া গিয়েছে। এটি ছিল একটি বৌদ্ধ সংঘারাম। এই গুহাসমূহের কক্ষগুলি কোলবি গুহাসমূহের কক্ষগুলির তুলনায় ছোটো। স্তুপের আকৃতিবিশিষ্ট উপাসনাস্থলটি এই গুহাগুলির সবচেয়ে লক্ষণীয় অংশ। এটিতে জানালা-যুক্ত চৈত্যও ছিল। আরেকটি গুরুত্বপূর্ণ গুহায় উন্মুক্ত উঠানের দু’টি শাখা দেখা যায়। গুহাটির পিছন দিকে খিলানাকৃতি ছাদ-যুক্ত একটি বন্ধ লবি এবং দুই ধারে একটি করে কক্ষ দ্বারা পরিবেষ্টিত একটি কেন্দ্রীয় দরজা ছিল। পিছনের দেওয়ালে ছাঁচে তৈরি বেদিটি এখন শূন্য। এই গুহাগুলি কোলবি থেকে ৮ মাইল দূরে অবস্থিত।